

**ประกาศสํานักงานสาธารณสุขอําเภอเทพสถิต**

**เรื่อง มาตรการในการบริหารผลการปฏิบัติงานและการดําเนินการกับบุคลากร**

**ผู้มีผลสัมฤทธิ์การปฏิบัติงานต่ำ**

..........................................................................................................

**1.กําหนดหลักเกณฑ์การประเมินผลสัมฤทธิ์การปฏิบัติงาน**

1.1 ให้ผู้ประเมินและผู้รับการประเมิน จัดทําคํารับรองโดยกําหนดตัวชี้วัดผลสัมฤทธิ์การปฏิบัติงานไม่น้อยกว่า 4 ตัวและน้ําหนักของตัวชี้วัดทุกตัวรวมกันเท่ากับ 100 คะแนน

1.2 ก่อนจัดทําคํารับรองให้เปิดโอกาสให้ผู้รับการประเมินสามารถเปลี่ยนงานไปยังกลุ่มที่ถนัดมากกว่าได้โดยเป็นไปตามความสมัครใจ แต่หากผู้รับการประเมินประสงค์จะปฏิบัติงานในกลุ่มภารกิจงานเดิม ให้พิจารณางานและกําหนดหลักเกณฑ์ที่มีความเหมาะสม

**2.วิธีการ ขั้นตอน ผู้ที่เกี่ยวข้อง และการกํากับติดตาม**

2.1 ให้มีการพูดคุยปรึกษาหารือในองค์กร เพื่อที่จะหาแนวทางช่วยกันพัฒนาเจ้าหน้าที่ผู้ที่มี ผลสัมฤทธิ์การปฏิบัติงานต่ําให้มีผลงานดีขึ้น

2.2 ให้มีเพื่อนร่วมงานหัวหน้างานกํากับ แนะนํา และรายงานผลให้ผู้บังคับบัญชาทราบเป็นระยะ

2.3 เมื่อสิ้นรอบการประเมินให้ผู้รับการประเมินรายงานผลสัมฤทธิ์การปฏิบัติราชการพร้อมแสดงผลสัมฤทธิ์ตามคํารับรอง

2.4 หากผลการประเมินอยู่ในระดับพอใช้ (ร้อยละ 60-70) ให้พิจารณาส่งตัวไปช่วยราชการในรอบการประเมินถัดไป โดยตกลงกับผู้บังคับบัญชาเหนือขึ้นไป หรือให้พัฒนาโดยการเรียนผ่านสื่ออิเล็กทรอนิกส์(e-learning)ของกรมต้นสังกัด หรือสํานักงาน กพ. ตามความเหมาะสม ทั้งนี้ให้มีหัวหน้างานและผู้ร่วมงาน พูดคุยซักถามให้คําแนะนําในการเรียนด้วย

2.5 หากผลการประเมินน้อยกว่าร้อยละ 60 ให้รายงานผู้ว่าราชการจังหวัดทราบเพื่อรายงานไปยังกรมต้นสังกัดและดําเนินการตามพระราชบัญญัติระเบียบข้าราชการพลเรือน พ.ศ.2551ต่อไป

จึงประกาศเพื่อให้ทราบโดยทั่วกัน

ประกาศ ณ วันที่ 2 มกราคม พ.ศ. 2568



(นายสายัณห์ สุวรรณโรจน์)

สาธารณสุขอำเภอเทพสถิต